Intelecom Group

Intelecom Group er en norsk leverandør av telekommunikasjonstjenester, kontaktsenterløsninger og mobile tjenester.

Selskapet har hovedkontor på Bryn i Oslo, med datterselskaper og kontorer i Sverige, Danmark, UK og Bulgaria. Intelecom Group er et resultat av sammenslåingen av Intelecom (tidligere  Nexans Distribusjon, Alcatel Kabel Norge AS og Standard Telefon- og Kabelfabrik A/S), Consorte Tele AS, samt Carrot Communications AS. Det nåværende aksjeselskapet Intelecom Group AS er stiftet 2. januar 1998.

Selskapet har vært spesielt sentral innenfor tre områder i utviklingen av IT- og telekomsektoren i Norge: 
 Store kommunikasjonsløsninger:  Gjennom arven fra Alcatel og STK har selskapet vært ledende innen store leveranser av telefonisystemer til og nordiske selskaper slik som utbyggingen og omstruktureringen av NAV, telefoniløsninger på land og til havs til store deler av den norske oljesektoren, blant annet Statoil og Ekofiskfeltet, og store deler av den nordiske hotellsektoren.
 Skybasert kontaktsenterteknologi: Gjennom selskapene Consorte og Carrot Communications som var to konkurrenter og pioneerer innen skybasert kommunikasjonsløsninger til kontaktsentermarkedet i Norge og Europa. Løsningen sikrer effektiv kommunikasjon mellom kunde og bedrift ved bruk av telefoni, WebChat, sosiale medier, e-post og SMS. Selskapet har gjennom denne løsningen opparbeidet en posisjon som ledende på det europeiske markedet, og anerkjent av analyseselskapene Gartner inc i deres rapport om det skybaserte kontaktsentermarkedet i Europa  og International Data Corporation (IDC) i deres oversikt over de globale leverandørene av kontaktsentertjenester. 
 Mobile tjenester: Fra telemonopolet ble oppløst i 1998 ble det også mulig å tilby SMS tjenester til sluttbrukerne. Intelecom (da Carrot Communications)  var her den første utenom operatørene som tilbudte en slik tjeneste i samarbeid med Dagbladet. Tjenesten solgte Hiku-dikt til sluttbruker og tok betalt 3 kroner over kundens telefonfaktura. Intelecom er fortsatt blant de største aktørene på SMS i landet og har videreutviklet sitt mobile tilbud til også å inkludere mobile applikasjoner.

Selskapet eies av Herkules Private Equity og var fram til 2008 børsnotert på SMB listen på Oslo Børs.

Referanser

Eksterne lenker
 Intelecom i Norge
 Intelecom i Sverige
 Intelecom i Danmark 
 Intelecom i UK

Selskaper notert på Oslo Børs
Etableringer i 1998